
nyilvános ülés
Tisztelt Képviselő-testület!

Martfű Város Önkormányzata 2015-ben kezdte el a városban a karácsonyi díszvilágítás kiépítését a közvilágítás oszlopain. 
Az Önkormányzat munkálatokat idén is folytatni szeretné. 

A költségvetésben erre a célra elkülönített 2.000.000 Ft-ból 1.261.958 Ft értékben 2016.03.23-án nagyon jutányosan vásároltunk még 27 db. kandeláber motívumot a meglevő 18 db mellé, 4 db. átfeszítős motívummal és fényfüzérekkel együtt.
A tavalyi munkálatok folytatásaként az RST 2000 Kft.-től kértünk ajánlatot a szerelési munkálatokra, mint E.On-nal szerződésben és engedélyek birtokában álló vállalkozástól.
Tekintettel a kivitelezés speciális voltára árajánlatot csak az RST 2000 Kft-től kértünk be.

Az árajánlat alapján a kivitelezési költség 1.740.000 Ft + Áfa, amely tartalmazza:

· 27 db. OCSD doboz beszerzését (28.000,- Ft + Áfa) és felszerelését a közvilágítási oszlopokra és ezek kisfeszültségi hálózatra való csatlakoztatása, áramszolgáltatói ügyintézés, igénybejelentés

· a 45. db díszvilágítás helyszínre szállítása valamint fel- és leszerelése kosaras gépjárművel

A felszereléseket 2016.12.01-ig vállalja a cég, a leszereléseket pedig 2017.01.09-től.

Az árajánlatot előterjesztésemhez mellékelem.
Kérem előterjesztésem megtárgyalását és az alábbi határozati javaslat elfogadását.
Határozati javaslat: 

Martfű Város Önkormányzata Képviselő-testületének
…/2016. (…….) határozata

Karácsonyi díszvilágítás közvilágítási oszlopokon történő szerelésének megrendeléséről
Martfű Város Önkormányzatának Képviselő-testülete megtárgyalta a karácsonyi díszvilágítás közvilágítási oszlopokon történő szerelésének megrendelésére vonatkozó előterjesztést, és az alábbiak szerint döntött:
Martfű Város Önkormányzatának Képviselő-testülete a költségvetés 9. sz. Felhalmozási kiadásai 24. sorában foglalt „Karácsonyi díszkivilágítás” előirányzatot 1.471.758 Ft-al megemeli, melyet a költségvetés általános tartalékkerete terhére biztosítja.

A Képviselő-testület felhatalmazza a polgármestert, hogy a karácsonyi díszvilágítás közvilágítási oszlopain történő szerelést megrendelje és a kivitelezési szerződést az RST 2000 Kft.-vel megkösse.

Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. RST 2000 Kft.
4. Pénzügyi és Adóügyi Iroda, Helyben

5. Műszaki iroda, Helyben
Martfű, 2016. november 14.

